title: 12 kiediū (1971 metu fėlms)
text: Films pasakuo apie pagivēnus neturting žmuog Kisa Vorobjaninov. Films prasided tou ka mėršt anuo oušvien madam Petuchova, katra prieš mirt pasak Kisa ka sav senajam 12 kėdžiū komplėktė katrū pu Spal revoliucėjes tek pardout pasliep deimantus. Anuos prisipažėnėm išgėrd i Tievs Fiodors. Abod leidas ėiškuot tū dėimantū, bet ne karto o atskėrā ("konkuroujančias firmas"). Vėso pėrmā Kisa atvīkst i sav buvus dvar ėiškuot tū kėdžiū, kor susitink su Ostapo Benderio. Dėdžioujo kombinatuorio, abod karto praded ėiškuot išsvajuotū dėimantū, bet anus vės līd nesekmes. Pasiruod kiedes jau senē išpardavinietas pu vėin, o atrastuosiuos dėimantū nier... Galiausė belėikt vienintel kėdie, draugā anou atrond i nusprėnd nakt pasijimt dėimantus, bet būdams labā skūps Kisa nužod Ostap i vėins išbieg pri sava tort, bet pasiruod ka dėimanta jau senē atrastė o iš anū pastatīts naus pastats. Tep films i pasibaig.